|  |
| --- |
| **INFORMASJONSSKRIV OM MEDISINERING AV BARN I BARNEHAGE** |

Til føresette ved Plassebakken Barnehage SA

Vi ønskjer å sikre at medisinering av barn i barnehagetida blir tatt hand om på ein sikker og god måte. Dette stiller nokre krav til personalet i barnehagen og til dykk som føresette.

I dette informasjonsskrivet får de ei kort orientering om kva vi ønskjer de skal hjelpe oss med.

* + I samband med at barnet startar i barnehagen etterspør vi relevante helseopplysningar og medisinerings­behov. Barnet sin helsetilstand vil også vere eit fast tema i samband med foreldresamtalar. Dersom helsetilstand eller medisineringsbehov vert endra, er det viktig at de gir denne informasjonen vidare til barnet si avdeling. Dette hjelper oss med å ivareta barnet på best mogleg måte.
	+ Dersom barnet ditt har behov for legemiddel mens det oppheld seg i barnehagen, må de i kvart einskild tilfelle avtale med barnehagen om vi kan bistå. Det vert då laga ein skriftleg avtale som sikrar at medisineringa føregår på ein forsvarleg måte.
* I ein skriftleg avtale skal de som føresette gi ansvaret for medisineringa til namngjevne personar i barnehagen (eige skjema i barnehagen).
* Det skal fyllast ut legemiddelkort (eige skjema i barnehagen) før medisin kan bli gitt.
	+ Legemiddel skal leverast i originalemballasje merka med barnet sitt namn og bruksanvisning frå apoteket eller evt. i doseringseske som er godt merka.
* Barnehagen leverar tilbake eventuelle medisinrestar til dykk.
	+ Som føresette er de ansvarlege for at de sjølve eller relevant helsepersonell gir forsvarleg opplæring og informasjon til dei personane som skal gi ut medisinen til barnet.
	+ Dersom barnet har ein sjukdom som kan kreve akutt behandling i barnehagen (epileptiske anfall, astmaanfall, diabetes eller allergiske anfall f.eks.), skal det fyllast ut og leverast til barnehagen ein instruks ved komplikasjonar eller uventa hendingar (skjema i barnehagen). Instruksen skal underskrivast av behandlande lege. Ved akutte tilfelle skal instruksen følgjast av barnehagen sitt personale. De vil i ettertid alltid få beskjed om korleis sitasjonen vart handtert.
	+ Dagleg leiar kan avgjere at personalet ikkje skal delta i legemiddelhandtering dersom det ikkje er gitt naudsynt opplæring.

**Dersom de ønsker utdjupande informasjon, kan de ta kontakt med dagleg leiar i barnehagen.**

Vennleg helsing

\_\_\_\_\_\_\_\_\_\_\_\_\_\_\_\_\_\_\_

Sissel Elin Berg Natvik

Dagleg leiar